text: Politiet vil lave kontroller ved mange af festivallerne
  03 juni 2011 kl. 11.45
  Tilskuerne ved Dansktop-festivallen i weekenden i Hedensted risikerer spritkontrol.
  Politiet var med ved sidste weekends Jelling Festival.
  220 bilister blev kontrolleret, men ingen af dem kørte spritkørsel.
  Politiet vil være tilstede ved mange af sommerens festivaller som den i Hedensted i weekenden.
  Risikoen for uheld fordobles, hvis man kører 65 km/t. på en vej, hvor hastigheden er 60 km/t. Hvis man kører 70 km/t. på samme vej, firedobles risikoen for uheld, mens risikoen tidobles ved 75 km/t. 
  Den øgede risiko ved for høj fart svarer til risikoen ved at køre spirituskørsel med en alkoholpromille på henholdsvis 0,5, 0,8 og 1,2.
  Derfor vil politiet ikke kun lave fartkontroller i sommerens løb, men også - især ved festivaller - spritkontroller.
  